વાતમાં તથ્ય છે. ‘CODE ‘મંત્ર’’ નાટક પણ ગુજરાતી રંગભૂમિ પર અનેક લૅન્ડમાર્ક સર્જનારું બનનારું છે. સામાન્ય રીતે નાની ગુજરાતી ફિલ્મ વીસેક લાખ રૂપિયામાં બને, પણ ‘CODE ‘મંત્ર’’નું બજેટ પચીસ લાખે પહોંચ્યું છે. ગુજરતી રંગભૂમિ પર આટલું ખર્ચાળ નાટક આજ સુધી આવ્યું નથી. રંગભૂમિ પર આજ સુધી એવું નાટક પણ આવ્યું નથી જે આર્મી ટ્રેઇનિંગ અને આર્મી કૅમ્પનું નાટક હોય અને નાટક એ કૅમ્પ પર જ પૂરું થતું હોય. ત્રીજી વાત - આ નાટકમાં પાંચ, પંદર કે પચીસ નહીં; પણ પાંત્રીસ આર્ટિસ્ટ છે, જે બધા જ મહત્વના છે. રાજેશ જોષી કહે છે, ‘સામાન્ય રીતે પ્રોડ્યુસર આ પ્રકારના સબ્જેક્ટની ફિલ્મ બનાવવાની હિંમત નથી કરતા, પણ અમે એ હિંમત કરી છે.’